অমলেশ সেন

অমলেশ সেন (২ মার্চ ১৯৪৩ – ৭ অক্টোবর ২০১৭) একজন বাংলাদেশী পেশাদার ফুটবল খেলোয়াড় এবং ম্যানেজার ছিলেন। অমলেশ তার ১৪ বছরের খেলোয়াড়ি জীবনের অধিকাংশ সময় ঢাকা আবাহনী এবং বাংলাদেশের হয়ে মধ্যমাঠের খেলোয়াড় হিসেবে খেলেছিলেন। তিনি বাংলাদেশ প্রিমিয়ার লীগজয়ী প্রথম ম্যানেজার।

১৯৭০ সালে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র এক মৌসুম অতিবাহিত করেছিলেন। অতঃপর ১৯৭২ সালে তিনি ঢাকা আবাহনীতে যোগদান করেছিলেন; ঢাকা আবাহনীর হয়ে ১২ মৌসুম খেলার পর তিনি অবসর গ্রহণ করেছিলেন। ১৯৭১ সালে, অমলেশ স্বাধীন বাংলার দলের হয়ে খেলেছিলেন। অতঃপর বাংলাদেশের স্বাধীনতার পর ১৯৭৫ সালে তিনি বাংলাদেশের হয়ে আন্তর্জাতিক পর্যায়ে অভিষেক করেছিলেন।

খেলোয়াড়ি জীবনের ইতি টানার পর অমলেশ বাংলাদেশী ফুটবল ক্লাব মুক্তিযোদ্ধা সংসদের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেছিলেন। সর্বশেষ ১৯৯৯ সালে, তিনি ঢাকা আবাহনীর ম্যানেজারের পদে নিযুক্ত হয়েছিলেন; ঢাকা আবাহনীর তিনি আমৃত্যু ম্যানেজারের দায়িত্ব পালন করেছিলেন।

 আন্তর্জাতিক ফুটবল 
১৯৭৫ সালে, ডান পায়ে ফুটবল খেলায় পারদর্শী অমলেশ এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন।

 ব্যক্তিগত জীবন 
অমলেশ সেন ১৯৪৩ সালের ২রা মার্চ তারিখে বাংলাদেশের বগুড়ায় জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ২০১৭ সালের ৭ই অক্টোবর তারিখে, বাংলাদেশের ঢাকায় তিনি মৃত্যুবরণ করেছেন।

 তথ্যসূত্র 

 বহিঃসংযোগ 


বিষয়শ্রেণী:১৯৪৩-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:বাংলাদেশী ফুটবল ম্যানেজার
বিষয়শ্রেণী:বগুড়া জেলার ব্যক্তি
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:বাংলাদেশী হিন্দু
বিষয়শ্রেণী:জাতীয় ক্রীড়া পুরস্কার বিজয়ী
বিষয়শ্রেণী:আবাহনী লিমিটেডের (ঢাকা) ফুটবলার
বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার
বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:২০শ শতাব্দীর পাকিস্তানি পুরুষ ক্রীড়াবিদ
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:ভারতে বাংলাদেশী প্রবাসী ক্রীড়াবিদ